
UE
GUVERNUL REPUBLICII MOLDOVA
HOTĂRÂRE nr. ___
din _________________________2026
Chișinău

Cu privire la Sistemul informațional „Registrul de stat al vehiculelor”
În temeiul art. 22 lit. d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, art. 16 alin. (1) din Legea nr. 71/2007 cu privire la registre (Monitorul Oficial al Republicii Moldova, 2007, nr. 70-73,               art. 314), cu modificările ulterioare și art. 311 alin. (3) din Legea nr. 131/2007 privind siguranţa traficului rutier (republicată în Monitorul Oficial al Republicii Moldova, 2015, nr. 11-21, art. 6), cu modificările ulterioare, Guvernul HOTĂRĂŞTE:
Prezenta Hotărâre pune în aplicare art. 16 – 18 din Regulamentul (UE) 2024/982 al Parlamentului European și al Consiliului din 13 martie 2024 privind căutarea și schimbul automatizat de date în scopul cooperării polițienești și de modificare a Deciziilor 2008/615/JAI și 2008/616/JAI ale Consiliului și a Regulamentelor (UE) 2018/1726, (UE) 2019/817 și (UE) 2019/818 ale Parlamentului European și ale Consiliului (Regulamentul Prüm II), CELEX: 32024R0982, publicat în Jurnalul Oficial al Uniunii Europene, seria L 2024/982 din 5 aprilie 2024.
1. Se aprobă:
1.1. [bookmark: _Hlk231895993]Conceptul Sistemului informaţional „Registrul de stat al vehiculelor”, conform anexei nr. 1;
1.2. Regulamentul cu privire la modul de ţinere a Registrului de stat al vehiculelor, conform anexei nr. 2;
1.3. Regulile de înmatriculare a autovehiculelor și remorcilor, conform anexei nr. 3.
2. Se abrogă Hotărârea Guvernului nr. 1047/1999 cu privire la reorganizarea Sistemului informaţional automatizat de căutare „Automobilul” în Registrul de stat al vehiculelor şi introducerea testării a autovehiculelor şi remorcilor acestora (Monitorul Oficial al Republicii Moldova, 1999, nr. 126-127, art. 1113), cu modificările ulterioare.
3. Prezenta hotărâre intră în vigoare peste o lună de la data publicării în Monitorul Oficial al Republicii Moldova.
3.1. Prevederile pct. 37.10 din anexa nr. 1 și ale pct. 32, 33, 35 și 39 din anexa nr. 3, referitoare la realizarea schimbului de informații prin Sistemul european de informații privind vehiculele și permisele de conducere (EUCARIS), se aplică de la data intrării în vigoare pentru Republica Moldova a Tratatului cu privire la Sistemul european de informații privind vehiculele și permisele de conducere (EUCARIS) și a Protocolului de modificare a Tratatului referitor la Sistemul european de informații privind vehiculele și permisele de conducere (EUCARIS), cu condiția intrării în vigoare a cadrului legislativ necesar cooperării polițienești internaționale și asigurării condițiilor tehnice necesare conectării la sistemul EUCARIS.

